See on väga ohtlik, kui inimesed, kes esindavad mingit ideoloogiat, leiavad omale toe teadusest. Kui need segunevad, ei suuda tavainimene enam vahet teha ja seda peetaksegi siis teaduslikuks. See on jälle üks viimase kümnendi selgeid tõuse: eneseabi otsimine läbi Google'i, kõiksugu pseudoteaduslikud koolitused. Kui vaadata, kes selliseid koolitusi teevad, siis on need tihtilugu sellised, kellel on haridusteel midagi pooleli jäänud: kas pole õpinguid lõpetanud või on karjääris midagi juhtunud või äpardunud. Eriti ohtlik on sellise pseudoteaduse tõus inimeste tervise ja heaoluga seotud tegevustes. Ja kui siia lisandub kellegi ärihuvi, siis on asi päris hull. Vaadake, kui palju on meil nn. toitumisterapeute ja muid asjatundjaid, kelle nõuannetes väärastub teaduslik iva eluohtlikuks soovituseks.